पाएं अपने शहर की ताज़ा ख़बरें और फ्री ई-पेपरडाउनलोड करें
आमताैर पर बच्चे अपना जन्म दिन केक काटकर, घरवालों से गिफ्ट लेकर या को रेस्टोरेंट में पार्टी के साथ मनाना पसंद करते हैं परंतु पंचशील निवासी पंकज टाक के सुपुत्र 7 वर्षीय वीर ने अपना जन्म दिवस अनोखे अंदाज में मनाया। वीर ने अपनी जेबखर्ची से जमा राशि से n95 मास्क खरीदे और नगर निगम के उप महापौर नीरज जैन काे भेंट किए। वीर ने उप महापौर जैन काे फाेन कर कहा कि पार्षद, निगमकर्मी, सफाई कर्मी आदि बहुत सेवा करते हैं।
आप लाेग स्वस्थ रहें इसीलिए मास्क भेंट करना चाहता हूं। उप महापौर जैन ने पूछा कि आप पार्टी क्यों नहीं कर रहे हो तो छोटे से वीर का जवाब था कि पार्टी तो हर साल होती है परंतु अभी जिसकी जरूरत है और सबसे ज्यादा मास्क की जरूरत है। वीर ने यह पैसे अपने खुद के गुल्लक से लिए और बाजार से n95 मास्क खरीदे। नीरज जैन वीर के घर गए और उसे चॉकलेट का एक बॉक्स गिफ्ट दे कर जन्मदिवस की बधाई दी। पंकज टाक और मां ज्योति टाक अपने बेटे के इस कार्य से बहुत प्रभावित हुए। उन्होंने प्रातः अलग-अलग पॉइंट पर खड़े पुलिस वालों को भी यह मास्क भेंट किए।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn